cyanic-selkie/wikianc huggingface dataset:
Le Noirmont
Kommunen ligg på eit høgt platå og strekkjer seg ned til elva Doubs. Han består av landsbyen Le Noirmont og grendene Les Barrières, Le Cerneux-Joly, Le Creux-des-Biches, Les Esserts, Le Peu-Péquignot, Sous-les-Craux og Les Côtes.
Det argentinske riksvåpenet
Det argentinske riksvåpenet er danna av ein todelt ellipse med nasjonalfargane lyseblått og kvitt i botn. Ein opprett stav med ei frygisk hue på toppen er avbilda bak to helsande hender. Ein laurbærkrans omkransar skjoldet og Maisola stig opp over det. Den frygiske hua er eit symbol for fridom medan den oppstigande sola står for ei ny tid og ein ny nasjon. Maisola (Sol de Mayo) er også eit argentinsk nasjonalsymbol.
Riksvåpenet er hovudmerket på det argentinske presidentflagget.
Noxon Cliff
Noxon Cliff er ei aust-vestgåande klippe ved sørenden av Flint Ridge i Asgard Range i Victoria Land. Klippa ligg kring nordsida av Commonwealthbreen der han stig 50 til 150 m over isbreen. Han vart namngjeven av Advisory Committee on Antarctic Names (US-ACAN) (1997) etter John F. Noxon, som var nytta synleg spektroskopi for målingar av sporgassar i stratosfæren, som nitrogenoksid. I 1975 byrja han å måle nitrogedioksid som ein fuksjon av breiddegrad og oppdaga aat det var ein kraftig minke over den arktiske lufta, sanalikna med verdiane ved lågare breiddegrader. Dette uventa fenomenetet, som fekk implikasjonar for den seinare forskinga på ozonhol, vart kjend som «Noxon cliff». I 1978 segla Noxon med RV «Hero» frå Ushuaia, og fekk raskt stadfesta at ei «klippe» i nitrogenoksiden òg finst i atmosfæren over Antarktis.
Al-Nashabiyah
Al-Nashabiyah (arabisk النشابية, òg skrive Nashabieh'') er ein by sør i Syria i Rif Dimashq guvernement, 19 kilometer aust for Damaskus. Han ligg på i det frodige Ghouta-området og av stader i nærleiken finn ein Beit Nayim og Outaya i vest, Marj al-Sultan i sørvest, al-Bilaliyah i søraust, al-Qasimiyah og al-Jarba i aust, al-Bihariyah i nordaust, Adra i nord og Hawsh al-Dawahira og Hawsh Nasri i nordvest. I følgje Syrisk statistisk sentralbyrå, hadde al-Nashabiyah eit folketal på 11 053 i 2004. Han er det administrative senteret i al-Nashabiyah nahiyah («underdistrikt») som består av 22 stader med eit samla folketal på 76 814 i 2004.
Percival Lowell
Percival Lawrence Lowell var ein amerikanske forretningsmann, forfattar, matematikar og astronom.
Lowell var professor ved Massachusetts Institute of Technology frå 1902. Han grunnla Lowell-observatoriet i 1894 og under leiinga hans utvikla dette seg frå ein privat institusjon til eit sentrum for astronomisk aktivitet. Lowell er kjent for observasjonane sine av planetane, særleg av Mars. Ut frå studiar av Mars, særskild av furene på overflata, meinte han å kunne fastslå at planeten var busett av intelligente vesen, og han meinte dette heile livet sitt i artiklar og bøker, som Mars and its Canals (1907) og Mars as the Abode of Life (1908).
Limband
Limband, teip eller tape er band av tekstil, cellofan eller plast med lim på eine eller begge sider. Limband vert brukt til å binda saman eller festa noko, anten mellombels eller permanent. Enkeltsidig limband kan brukast til å binda saman to overlappande eller tilliggjande materialar, medan dobbeltsidig limband (med lim på begge sider) kan brukast til å binda saman to gjenstandar rygg mot rygg.
Limbandet vart funne opp i 1925 av Richard Drew i det amerikanske selskapet 3M.
Anna
Skrivemåten «tæip» har vore vurdert som alternativ skrivemåte på norsk av Norsk språkråd.
Chakra
Chakra (frå sanskrit cakraṃ चक्रं, fonetisk uttale «chukr»; pali chakka; tibetansk khorlo; malaysisk cakera) er senter med intens, kvervlande energi som i følge tradisjonell indisk medisin ligg på spesifikke punkt i kroppen som ikkje kan sansast. Andeleg og emosjonell energi strøymer gjennom punkta. Ordet chakra kjem frå sanskrit og kan omsetjast med hjul.
Sju hovudchakra eller energisenter skal eksistere og liggje langs midten av overkroppen. Det skal i tillegg finnast nokre underchakra som er plassert nedover beinet. Austlege medisinske tradisjonar og meditasjonsformer meiner chakra påverkar kroppen både psykisk og fysisk. Sjølv om det i første rekkje er eit psykisk fenomen, er det ein oppfatning at dei ulike energipunkta korresponderer fysisk med bestemte endokrine kjertlar. Dei forskjellige chakra skal ha tyding for ulike delar av kroppen og styre ulike kjensler. Sansane knytast gjerne til bestemte chakra. Det har også vorte vanleg å forbinde dei ulike chakra med ein bestemt farge. I følge hinduistisk tradisjon er dei enkelte chakra knytte til ein gud. Dei ulike chakra vert òg gjerne knytte til eit element. Eit spesielt mantra kan knytast til dei ulike chakra, og kan seiast for å stimulere punktet.
Mykje av den opphavlege informasjonen om chakra kjem frå den hinduiske teksten Upanishad, som vart skriven ned 1200-900 f.Kr.
Kuboktaeder
Eit kuboktaeder er ein arkimedisk lekam med 8 trekanta og 6 kvadratiske sideflater, 12 hjørne og 24 kantar. Denne blir konstruert ved å kutte av alle hjørna i ein kube til dei møter kvarandre. Det same kan òg gjerast med eit oktaeder.
Areal og volum
Arealet A og volumet V til eit kuboktaeder med sidelengd a er:
Bradshaw Peak
Bradshaw Peak er ein fjelltopp med ei høgd opp mot 1640 moh, 4 km søraust for Turk Peak i Churchill Mountains. Det ligg på sørvestsida av McLaybreen. Fjellet vart namngjeven etter Margaret Bradshaw, ein geolog frå University of Canterbury. Margaret var ein dugande geolog og i 1979 var ho den første kvinna som leia ei feltgruppe i Antarktis. Ho er òg den einaste kvinna frå New Zealand som har fått Polar Medal.
Mount Ruapehu
Mount Ruapehu, eller berre Ruapehu, er ein aktiv stratovulkan ved den sørlege enden til Taupo Volcanic Zone på New Zealand. Han ligg 23 km nordaust for Ohakune og 40 km sørvest for den sørlege breidda til Tauposjøen, i Tongariro National Park. Dei største skisportsentera og dei einaste isbreane på Nordøya ligg i hellingane til vulkanen.
Storgata i Oslo
Storgata i Oslo er ei gate i nordaustleg lei frå nordaustsida av Kirkeristen ikring Oslo domkyrkje og fram til Nybrua over Akerselva. Gata ligg i bydelane St. Hanshaugen og Grünerløkka, og er mellom dei aller eldste gatene i byen.
Mount Ruapehu
Ruapehu er ein av dei mest aktive vulkanane på jorda og den største aktive vulkanen på New Zealand. Toppen er det høgaste punktet på Nordøya, og omfattar tre større toppar: Tahurangi (2 797 m), Te Heuheu (2 755 m) og Paretetaitonga (2 751 m). Det djupe, aktive, kratereret ligg mellom toppane, og vert oppfylt til ein kratersjø mellom dei store utbrota.
Storgata i Oslo
Gata låg i si tid heilt utanfor dei vollane som låg som vern ikring sjølve byen, og var då hovudvegen inn til byen over Vaterlands bru og gjennom noverande Brugata og forstadene inn til Store Voldport i byvollen. På 1700-talet vart Storgata og Brugata difor rekna som ei samanhengande gate med namnet Vaterlands Storgade. Storgata i den noverande traseen frå Brugata og i retning mot Nybrua eksisterte jamvel på 1700-talet fram til om lag dagens Hausmanns gate, men var då berre ein sideveg til løkkeigedomar som låg her. I samband med at Nybrua stod ferdig i 1827, vart Storgata lengd heilt fram hit for å gje nytt samband over Akerselva på denne staden.
Mount Ruapehu
Vulkansk aktivitet
Ruapehu er for ein stor del oppbygd av andesitt og byrja med utbrot for minst 250 000 år sidan. I vår tid har det vore større utbrot med om lag 50 års mellomrom, i 1895, 1945 og 1995–1996. Mindre utbrot er vanlege, og det har vore minst 60 sidan 1945. Somme av dei mindre utbrota i 1970-åra danna små oskenedfall og laharar (jord- eller gjørmeskred) som skada skiområde.
Storgata i Oslo
Storgata 24 var i si tid kjend som Dovrehallen, som var namnet på ein restaurant i andre høgda ut mot gata, og eit teaterlokale i ein bygning i bakgarden, opna som revyteater med servering i 1900. Det Norske Studentersamfund, ein foreining for universitets- og høgskulestudentar i Oslo, hadde teatersalen som sitt møtelokale frå 1951 fram til studentsamfunnet i 1971 tok i bruk sitt eige, nybygde hus, Chateau Neuf, på Majorstua. I mesteparten av dei åra då studentsamfunnet hadde tilhald i Dovrehallen, var studentane jamt over sterkt samfunnsorienterte og politisk engasjerte, og i salen vart det jamleg halde føredrag med påfølgjande heftige debattar, ofte med kjende personar som innleiarar. Både føredraga og debattane kunne vekkje merksemd og ha påverknad langt ut over studentane sine eigne rekkjer. Det tradisjonsrike teaterlokalet har vorte fjerna og erstatta av eit butikklokale, men restauranten i andre høgda mot Storgata er framleis i drift under det gamle namnet.
Mount Ruapehu
Vulkansk aktivitet
Mellom dei store utbrota dannar det seg ein varm, sur kratersjø, som vert fylt opp av smelta snø. Store utbrot kan tømma sjøen fullstendig. Der eit stort utbot har danna ein tefradam over avløpet til sjøen, kan denne dammen kollapsa etter at sjøen er fylt opp att, og stige til eit høgare nivå enn det normale avløpet, og vassflaumen kan skapa eit stort gjørmeskred. I 2000 vart varslingssystemet ERLAWS installert på fjellet for å varsla om slike kollaps og alarmera dei aktuelle styresmaktene.
Storgata i Oslo
Tugt- og Manufacturhuset låg i si tid ved Storgata 33, med hovudbygning mot Storgata bygd i 1737-1740. Det vart bygd som ein sosial tvangsarbeid-institusjon for arbeidsføre fattige, og med eiga avdeling for pleie av sinnsjuke, men som etter kvart vart ein fengeselsliknande straffe- og tvangsarbeidsinstitusjon, Tuktuhuset vart supplert med nye bygningar frå 1830 og utetter, og rive i 1938. Ikring eigedomen var det ein mur som ein kan sjå leivningar av i sørenden av Calmeyers gate.
Storgata 36, Prinds Christian August Minde, «De fattiges kvartal», er eit bygningskompleks med Mangelsgården som utgangspunkt. Mangelsgården vart bygd som eit herskapleg våningshus ved Fjerdingen i 1698, kjøpt i 1812 av stiftinga Prinds Christian August Minde som prinsen skipa for at huset skulle nyttast som friviljug arbeidsinstitusjon for arbeidssøkjande menn og kvinner, men som utvikla seg til å verte ein tvangsarbeidsinstitusjon.
I Storgata 53, med adresse òg til Hausmanns gate 14, på Ankertorget, låg gassverket i byen, etter at det frå 1845 ha lege på andre sida av gata, der det gamle hovudkontoret til gassverket framleis ligg. Dette var andre bygassverket i Norden, nest etter gassverket i Göteborg. Verket produserte gass av steinkol for distribusjon til verksemder og bustader gjennom eit røyrnett som vart greve ned i gatene. Dei fyrste gassleidningane vart lagt i Storgata, som fekk dei fyrste gassdrivne gatelyktene i 1848. Verket vart lagd ned i 1964 og erstatta med eit gassverk på Sjursøya som nytta lettbensin som råstoff, og som var i drift til 1978. Gassverket i Storgata vart rive, og blokker med studentbustader bygd på tomta.
Storgata har vore ei viktig gate for trikk heilt frå dei fyrste tidene trikk vart køyrd i byen, og er det framleis.
Mount Ruapehu
Utbrotet i 1945 og etterspelet
Utbrotet i 1945 tømde kratersjøen og stengde utløpet med tefra. Krateret vart sakte fylt opp med vatn, og den 24. desember 1953 kollapsa tefradammen og og laga eit gjørmeskred ut i Whangaehu-elva. Skredet vart årsaka til Tangiwaiulukka, med tap av 151 menneskeliv, då Tangiwa-jarnvegsbrua over Whangaehu-elva fall saman medan skredet var på sitt sterkaste, like før eit ekspresstog køyrde over henne. Det var alt kjent at elva delvis hadde grave under ein av brupilarane, og skredet fullførte jobben og fekk brua til å falla saman. Sjølv om han fekk varsel om den samanfalne brua, var lokomotivøraren ute av stand til å stoppa toget, og seks av vognene fall i elva.
Utbrota i 1995-96
Storslåtte utbrot fann stad gjennom 1995 og 1996. Ruapehu hadde vist tiltakande aktivitet sidan sist i november 1994, med auka temperaturar i kratersjøen, og ein serie utbrot som tiltok i intensitet gjennom om lag ni månadar. Fleire skred vart observerte, både i Whangaehu-elva og i andre område på fjellet, mellom 18. og 25. september 1995, noko som tyda på at kratersjøen vart tømt av utbrota. Miljøverndepartementet på New Zealand (Department of Conservation) sende straks ut fårevarsel, og råda folk til å halda seg borte frå fjellet, og skisesongen vart avslutta. Skyer frå utbrota hindra flytrafikken, og stengde innimellom flyplassar og luftrommet over den sentrale Nordøya. Episodiske utbrot heldt fram til slutten av november 1995.
I løpet av få timar etter at det vart meldt om eit større utbrot den 25. september 1995, freista nyhendemedia å senda direkte video av utbrotet, og amatørfotografar hadde lagt ut bilete på verdsveven. Eit webkamera, kalla det første «Vulkanokam» i verda, vart sett opp. Sidan då har Ruapehu vore overvaka med minst eitt, og stundom fleire webkamera.
Free As A Bird
«Free As A Bird» er ein song av The Beatles, utgjeve i 1995. Songen er hovudsakleg skriven av John Lennon, med eit nytt mellomparti skrive av Paul McCartney. Songen vart gjeven ut som singel, på album (vinyl og CD), og på video og DVD av dei tre gjenlevende tidlegare Beatles-medlemmane for å promotere fjernsynsserien og CD-samlinga Anthology 1 og videoserien, som òg vart utgjeven på DVD med bonusmaterial.
Mount Ruapehu
Utbrota i 1995-96
Eit anna mindre utbrot starta om morgonen den 17. juni 1996. Fjellet vart stengt for tilreisande og skisentera vart ikkje opna i denne sesongen.
Free As A Bird
Den avdøde John Lennon hadde skrive songen, men aldri fullført han. Enka hans, Yoko Ono, gav lydbandet med den «rå» innspelinga av den uferdige songen til Paul McCartney, George Harrison og Ringo Starr. Dei kom saman att for å gjera ferdig songen og spele han inn,, saman med «Real Love» og «Now And Then», som ikkje vart fullført. I intervju fortalde dei tre gjenverande bandmedlemmane at dei førestilt seg at Lennon hadde reist på ferie og hadde overlate dei songen for å fullføra han.
Den opphavlege innspelinga gjorde Lennon ca. 1977 i New York, og overdubbing (lydar på lydar) vart gjort i tidsrommet februar-mars 1994 i Sussex i England.
Musikkvideoen til «Free As A Bird» vann ein Grammy-pris i 1997 til Vincent Joliet (videoprodusent), Joe Pytka (videoregissør) og The Beatles i kategorien for Beste musikkvideo. Videoen hadde mange referansar til andre Beatles-songar og hendingar.
Mount Ruapehu
Utbrota i 1995-96
Etter utbrotet i 1996 vart det oppdaga at eit katastrofalt gjørmeskred kunne verta utløyst att når kratersjøen trengde seg gjennom dammen av vulkansk oske som blokkerte utløpet av sjøen. Dette var den same mekanismen som valda skredet i 1953. Sjøen fylte seg gradvis opp med smelta snø og nådde opp til kanten av fast fjell i januar 2005. Skredet fann til slutt stad 18. mars 2007 (sjå nedanfor).
Profile Bluff
Profile Bluff er ei markant klippe i Antarktis på 2070 moh. Ho ligg halvvegs mellom Mount Weller og Horizon Bluff på vestsida av Beacon Valley, i Quartermain Mountains i Victoria Land. Namnet er eit av fleire i området knytt til landmåling og vart gjeve i 1993 av New Zealand Geographic Board (NZGB).
Free As A Bird
Songen nådde andreplass på UK Singles Chart og vart nummer 6 på U.S. Billboard Hot 100).
Mount Ruapehu
Utbrotet i 2006
Ruapehu fekk eit utbrot klokka 10.30 den 4. oktober 2006. Det vesle utbrotet skapte eit vulkansk jordskjelv med styrke 2,8 på Richters skala, sende ei 200 m høg vass-søyle opp i lufta, og seks meter høge bølgjer slo inn mot kraterveggene.
Lahar i 2007
Den m³ av gjørme, stein og vatn fossa ned Whangaehu river. Miljødepartementet hadde motteke varselsignal frå varslingssystemet ERLAWS (Eastern Ruapehu Alarm and Warning System) kring klokka 10.30 denne morgonen, og stengde alle større vegar i området og hovudlinjene på jarnvegen på heile Nordøya. Heldigvis heldt elvebreiddene, og det vart inga overfløyming. Skadeomfanget var heller ikkje alvorleg, og ingen menneske kom til skade. Berre ein familie vart stengde inne i eit døgn, fordi skredet øydela tilkomsten til bustaden deira.
Utbrotet i 2007
Kring klokka 20.20 den 25. september 2007 skjedde eit hydrotermisk utbrot utan varsel. William Pike, ein 22 år gamal lærar, fekk det eine beinet knust under ein stein under utbrotet, og steinen var for tung til at turkameraten hans greidde å løfta han vekk, så det vart iverksett ein redningsoperasjon for å få han laus. To gjørmeskred som kom ned frå fjellet, aktiverte varselssystemet, slik at ein fekk evakuert nokre av skihyttene på fjellet og stengt dei næraste vegane. Utbrotet vart etterfølgt av eit sju minuttar langt jordskjelv med styrke 2,9 på Richters skala.
Varsel i 2008
Den 2. mai 2008 vart det sendt ut eit varsel med grad 1 etter at forskarar ved forskingsinstituttet GNS Science (Institute of Geological and Nuclear Sciences) som overvaka sjøen, fann teikn til uregelbunden vulkansk aktivitet. Dette omfatta auka kjemiske endringar, større gassmengder og høgare temperatur i sjøen. Varselet vart sendt ut for å lata tilreisande vita at risikoen for at det kunne skje ein eksplosjon var større enn vanleg, og at han kunne koma når som helst. Det kunne også verta ein etterfølgjar av utbrotet frå året før.
Ei fråsegn frå GeoNet New Zealand den 21. juli 2008 stadfesta at «den noverande fasen av vulkansk uro synest å vera over, men Ruapehu er framleis ein aktiv vulkan. Framtidige utbrot kan inntreffa utan forvarsel». Alarmnivået vart liggjande på 1, på same nivå det har lege sidan 1997.
Varsel i 2011
Den 5. april 2011 endra GeoNet den vulkanske luftfartsfargekoden til Mount Ruapehu frå grøn til gul (auka aktivitet ut over det vanlege nivået). Det vulkanske alarmnivået til Ruapehu vart verande på nivå 1 (teikn til vulkansk aktivitet). Luftfartsfargekoden vart endra fordi det over ein lenge periode vart målt auka vasstemperaturar i kratersjøen (kring 38 - 39 °C), og dessutan vart det påvist endringar i vulkanske gassutslepp, i seismisk aktivitet og i den kjemiske samansetjinga av vatnet i sjøen.
Skisenter
Ruapehu har to kommersielle skisenter, Whakapapa på nordsida og Turoa i den sørlege hellinga. Desse er dei to største skisentera på New Zealand, Whakapapa er det største. Det private Tukinosenteret ligg på austsida av fjellet. Sesongen er vanlegvis mellom juni og oktober, men er avhengig av snø- og vêrtilhøve. Begge skisentera er tilgjengelege med bil og stolheisar, løypene varierer frå nybyrjar til ekspert. Der er avgrensa høve til innkvartering og servering fleire stader på fjellet, og hytter for fotturistar og klatrarar.
Vêrlag
Vêrtilhøva kan endra seg over dagen, og tilreisande vert råda til å ha med seg basalt overlevingsutstyr. Sjølv om sterke uvêr er uvanleg, og vanlegvis varsla i førevegen, har fjellet kravd fleire liv gjennom åra, mellom desse ei gruppe på fem soldatar som vart fanga i ein vekelang storm under ein vekeland overlevingsmanøver i 1990. Same uvêret fanga også ein japansk turist, han laga seg ei snøhole som han søkte ly i til han vart redda fleire dagar seinare.
Laurdag 26. juli 2008 vart skiløparar på nytt innestengde på fjellet over natta, då ein plutseleg snøstorm gjorde at skisenteret måtte stengja klokka 10:30 om føremiddagen oggjorde framkomsten på vegen farleg for køyretøy utan firehjulsdrift eller snøkjettingar. Alle bilar kunne køyra trygt ned frå fjellet neste morgon.
Anna
Ruapehu var skodeplass for nokre sener frå Mordor i den tredje delen av filmserien Ringenes herre.
Hellen Obiri
Aktiv
Obiri vann bronsemedaljen på 1500 m under VM i friidrett 2013. Frå 2015 satsa ho mest på 5 000 meter, ein distanse ho tok sølvmedaljen på under Sommar-OL 2016. Ved verdsmeisterskapen sigra ho med stor margin på same distansen. To år seinare i Doha forsvarte ho VM-tittelen på halvmila, då etter eit drabeleg spurtoppgjer. På mila enda ho på femteplass. Også under dei olympiske leikane i Tokyo sommaren 2021 sprang Obiri begge langdistansane. På 5 000 m kneip ho sølvmedaljen med 0,01 sekunds margin til tredjemann, fire dagar seinare sette ho personbeste på 10 000 meter med 30.24,2 og vart nummer 4.
Snikekattfamilien
Snikekattfamilien (Viverridae) er ei gruppe mår- og katteliknande rovpattedyr som hovudsakleg lever i Europa, Afrika og Asia, medrekna Indonesia og Filippinane.
Skildring
Snikekattane har spiss og relativt lang snute og ein kortbeint, langstrekt kropp. Vekta varierer frå litt under 1 til over 14 kg, og kroppslengda, målt frå snute til halerot, ligg i området 30-100 cm. Halen er moderat lang og kjem i tillegg. Dei fleste artane har anten striper, flekker eller ringmønster. Dei har levevis som minner om det til dyr i mårfamilien, og er stort sett nattaktive jegerar som jaktar små virveldyr, insekt og virvellause dyr. Nokre snikekattar er reine kjøttetarar, andre et også frukt og røter. Dei fleste artane lever i trea, men nokre få held også til på bakken. Mårbjørn er den einaste arten med gripehale.
Anetre
Anetreet følgjer Yoder m. fl. (2003).
NM i orientering 1961
Noregsmeisterskapen i orientering 1961 vart arrangert 17. september aust om Årnes i Akershus med Nydalens Skiklub som arrangør. Menn og kvinner tevla i det som kan kallast normalprogram.
Menn
<br style="clear:both;" />
Kvinner
<br style="clear:both;" />
Hypergeometrisk rekkje
Ei hypergeometrisk rekke er ei rekkje på forma
der c må vere større enn eller lik 0. Ei hypergeometrisk rekkje er konvergent dersom. Slike rekkjer vart først innført av Leonard Euler, medan meir generelle resultat vatr gjeven av Gauss og seinare matematikarar. Ei generalisert eller høgare hypergeometrisk rekkje er ei rekkje
der forholdet
er ein rasjonal funksjon av n.
Blant dei mange resultata kring slike rekkjer finn ein at Richard Birkeland påviste at røtene i ei vilkårleg algebraisk likning kan skrivast som ein sum av høgare hypergeometriske rekkjer.
Helene Bøksle
Helene Margrete Bøksle er ein norsk songar og skodespelar. Ho skriv det meste av materialet sitt sjølv, i framfører ein blandingsjanger mellom folkemusikk, pop og folkrock. Ho fekk det store gjennombrotet sitt i 2009 med juleplata Det hev ei rose sprunge, som selde til platinaplate til trass for at ho ikkje vart marknadsført. Bøksle har òg ved fleire høve sunge saman med Bjørn Eidsvåg, David Urwitz, Kurt Nilsen, Secret Garden og Vamp.
Bakgrunn
Bøksle er dotter av Ivar Bøksle og vaks opp på Frydnes inst i Harkmarkfjorden utanfor Mandal. Ho er utdanna ved Nordisk Institutt for Scene og Studio.
Musikkarriere
Som 13-åring song Bøksle under utdelinga av Nobels fredspris. Hausten 2003 deltok ho i talentkonkurransen Kjempesjansen på NRK saman med Hannah Wilder på hardingfele. Ho stilte med låten «Heiemo og nykkjen», ei moderne framføring av mellomalderballaden «Nøkken som belar». Ho kom til finalen, der ho framførte den tyske folkevisa og julesalmen «Det hev ei rose sprunge», og enda på fjerdeplass. Jula 2003 opptredde ho under Frelsesarmeens julekonsert med «Det hev ei rose sprunge».
I september 2004 sette Bøksle opp musikktilstellinga Elverhøy i Ravnedalen i Kristiansand. Den trekte over 5 000 tilskodarar, og arrangementet vart seinare gjenteke tre år på rad.
Bøksle har levert vokal til temamusikken til videospelet Age of Conan: Hyborian Adventures, komponert av Knut Avenstroup Haugen i 2009. Denne musikken mottok ei rekkje prisar, milom anna Hollywood Music Awards for beste spel-musikk. Same år opptredde ho òg på Spellemannprisen 2009 med utdrag derfrå, og i oktober var ho med i NRK-programmet Beat for beat.
I 2010 turnerte Bøksle i Kina med musikarane Markus Lillehaug Johnsen (gitar) og Stein Inge Brækhus (perkusjon) i regi av Rikskonsertane, med 17 konsertar på to veker. Vesle julaftan og 2. juledag 2010 hadde Bøksle ein halv times julekonsert med Kringkastingsorkestret (KORK) på NRK1 med over 700 000 sjåarar.
I 2011 deltok Bøksle i Melodi Grand Prix 2011 med melodien «Vardlokk». I den fyrste delfinalen på Ørlandet 15. januar gjekk ho direkte vidare til finalen i Oslo Spektrum.
Paterson Islands
Paterson Islands er ei gruppe småøyar som ligg 4 nautiske mil (7 km) nordaust for Klungholmane, nær kysten av Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter A.J.F. Paterson, radioteknikar ved Mawson Station i 1963.
1976 Kaverin
1976 Kaverin er ein hovudbelteasteroide. Han blei oppdaga den 1. april 1970 av Lyudmila Ivanovna Chernykh ifrå Krim-observatoriumet i Nauchnij.
Cassini Regio
Cassini Regio er det mørke terrenget som dekkjer nær 40% av yta til saturnmånen Iapetus. Det største kjende nedslagskrateret på Iapetus, Turgis, ligg heilt aust i Cassini Regio. Området er namnsett etter Giovanni Cassini som oppdaga Iapetus i 1671.
Unserdeutsch
Unserdeutsch («vårt tysk») er eit kreolspråk med opphav frå Rabaul i  Papua Ny-Guinea. Det er det einaste kreolspråket med tysk opphav. Språket oppstod omkring 1897 blant barn som gjekk på ein katolsk misjonsskule i Vunapope, ein bydel i  Kokopo (som då het Herbertshöhe) i dåvarande Tysk Ny-Guinea. Barna på denne barneheimen var av blanda opphav, mange av dei hadde tysk far. Etter at Papua Ny-Guinea vart sjølvstendig nasjon, valde dei fleste unterdeutschtalande å flytte til Australia. I dag er ikkje språket brukt av meir enn 100 menneske, og dei fleste av desse er tospråklege.
Eksempel
Substantiv blir ikkje inndelte i grammatsik kjønn. Den bundne artikkelen er alltid «de» – som i de Mann, de Frau, de Haus. I unserdeutch blir ordet «alle» brukt for å markere fleirtal: «Alle Kinder muss ni geht schwimmen» (høgtysk: Die Kinder sollen nicht schwimmen gehen). Spørjeord står sist i setningane: «Du laufen geht wo?» (Wohin läufst du?). Mange einskildord er henta frå engelsk, til dømes «aufpicken», av pick up i staden for det tyske abholen.
Mount Brooke
Mount Brooke er eit stort isolert fjell, 2675 moh, som ligg 17 nautiske mil nordvest for Mount Gran og dominerer området nær toppen av Mackaybreen og Mawsonbreen. Det vart kalla opp etter kapteinløytnant F.R. Brooke i Royal Navy, leiaren for den nordlege landmålingsgruppa frå New Zealand i 1957 under Commonwealth Trans-Antarctic Expedition, 1956–58.
3M
3M Company (tidlegare Minnesota Mining and Manufacturing Company) er eit amerikansk verdsomspennande konsern som produserer over 55 000 ulike produkt, mellom anna limband, sandpapir, laminat, elektroniske krinsar og skjermar, og farmasøytiske produkt. Det er kanskje mest kjend for sin produksjon av Post-it.
Selskapet vart grunnlagd i Two Harbors i Minnesota i 1902 som eit gruveselskap. Det vart så flytt til Duluth i Minnesota, der det produserte sandpapir, før det til slutt etablerte det noverande hovudkontoret sitt i Maplewood utanfor Saint Paul i 1910. Blant dei første oppfinningane til selskapet var vassikkert sandpapir, maskeringtape, cellofantape (gjennomsiktig limband) og lyddempande materiale og Post-it oppfunne av 3M-forskaren Spencer Silver i 1968.
Emma Coburn
Emma Coburn er ein USA-amerikansk friidrettsutøvar frå Boulder i Colorado som har spesialisert seg i hinderløping. Ho vann gullmedaljen i 3 000 meter hinder under VM i friidrett 2017 i London på ny nasjonal rekord og meisterskapsrekord 9.02,5. I 2016 tok Coburn bronsemedaljen i same øvinga under Sommar-OL i Rio de Janeiro.
Richardson Bluff
Richardson Bluff er ein bratt fjellskrent som ligg på austsida av Kirkbybreen ovanom Frecker Ridge i Anare Mountains i Victoria Land. Han vart namngjeven av ANARE (Australian National Antarctic Research Expeditions) etter A. Richardson i RAAF, som var med på ANARE («Thala Dan») til denne kysten, 1962.
Søre Ål kyrkje
Søre Ål kyrkje er ei rektangelforma kyrkje frå 1964 i Lillehammer kommune i Oppland.
Byggverket er i betong og tre og har 250 plassar. Altartavla viser ein kross og eit kristushovud med tornekrone. Langs altarveggen er eit glasmåleri av «augo til Gud».
Orgelet er det tidlegare orgelet i Lillehammer kyrkje.
Mount Burnham i Oates Land
Mount Burnham er eit bratt fjell, 2810 moh, langs vestveggen av Daniels Range, 10 km sør for Big Brother Bluff i Usarp Mountains. Det vart kartlagd av the U.S. Geological Survey frå landmålingar og frå flyfoto tekne av U.S. Navy, 1960–63, og vart namngjeven av Advisory Committee on Antarctic Names etter James B. Burnham, ein forskar på ionosfæren som overvintra ved Amundsen-Scott-stasjonen i 1958 og 1961.
Mariakyrkja på Gran
Mariakyrkja er den miste av dei to systerkyrkjene på Granavollen i Gran kommune i Innlandet fylke. Det er ei langkyrkje av stein. Alderen er ikkje fastslått sikkert, men ein reknar vanlegvis med at ho vart oppført på fyrste halvdel av 1100-talet. Mariakyrkja har truleg vore klosterkyrkje eller soknekyrkje. Etter reformasjonen vart ho truleg relativt lite brukt.
Kyrkja brann etter eit lynnedslag i 1813 og stod som ruin til 1860-talet, då ho vart sett i stand for å vere interimskyrkje medan Nikolaikyrkja vart restaurert. Sidan vart Mariakyrkja restaurert i 1912–13 og igjen i 1990–92.
Diktaren Aasmund Olavson Vinje er gravlagd like vest for kyrkja.
Les Bois
Les Bois er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg 1034 meter over havet.
Julie Bergan
Julie Bergan er ein norsk songar og låtskriver. Ho er kjend for låten «Arigato». Fleire kjenner ho òg gjennom venskapen med norske Astrid S.
Les Bois
Kommunen er den største i kantonen i areal og består av landsbyen Les Bois og ni grender.
Julie Bergan
Oppstart
I september 2013 inngjekk ho kontrakt med Warner Music Norway, og mot slutten av same år gav ho ut «Undressed» saman med Idol-deltakaren Astrid S.
2014-2018
Sjølv om songaren sjølv utgjev popmusikk, var ho òg med på NRK P3 sitt remix-prosjekt våren 2016. Remixen av «Attitudeproblem» av Karpe Diem vart laga saman med fleire andre kvinnelege artistar, og set kjønnsrollene i musikken på spissen.
For musikkåret 2017 vart ho blant anna booka til bransjefestivalen by:Larm, og dessutan til ei rekkje andre norske festivalar.
I 2018 bidrog ho saman med Alan Walker og Senguri på K-391-låten «Ignite». For låten vart dei nominerte til Spellemannprisen 2018 i klassa årets låt, ei utdeling ho sjølv leidde saman med Tarjei Strøm. .
Es Skhul
Es Skhul er ei grotte som ligg kring 20 kilometer sør for byen Haifa i Israel og kring 3 kilometer frå Middelhavet. Den førhistoriske staden vart først utgravd av Dorothy Garrod sommaren 1928. Utgravingane avdekte dei første spora etter epipalaeolitiske natufikulturen, som er karakterisert av mange mikrolittar, gravlegging av døde og steinreiskap for å nyttast i jorda. Skhul er òg ein stad der neandertalar var for 200 000 - 45 000 år sidan, og levde side om side med desse menneska for opp til 100 000 år sidan. Grotta har òg eit lag frå midtre eldre steinalder.
Hyperkomplekst tal
Eit hyperkomplekst tal er eit omgrep for eit element i eit hyperkomplekst system, som òg vert kalla ein algebra. Det er eit algebraisk system med basiselement u1, u2, ..., un slik at kvart element i dette systemet kan skrivast (eintydig) på forma x = α1u1 + α2u2 + ... + αnun. Koeffisientane α2, α2, ..., αn kan vere reelle eller komplekse tal, eller meir generelt høyre til ein vilkårleg kropp.
Gudveig Mundal
Gudveig Mundal var ein norsk lærar og forfattar. Ho var fødd på Hafslo i Luster kommune. Ho tok eksamen ved Stord lærarskule i 1920 og var lærar i Sogndal 1920-1922, i Havøysund 1923-1925, i Vegårshei frå 1925-1960. Ho var også organist ved Vegårshei kyrkje.
Ola Braanaas
Ola Braanaas er ein norsk fiskeoppdrettar, busett på den vesle holmen Svinøya i Gulen kommune.
Biografi
Braanaas vart fødd på Hamar, voks opp i Bergen og busette seg så i Florø. Braanaas arbeidde på oppdrettsanlegget til Svanøy Stiftelse før han starta Firda Settefisk i Norddalsfjorden i 1986. Då dette oppdrettsanlegget gjekk i pluss, finansierte det oppstarten av selskapet Go-Fish som han starta saman med Gudmun Strømsnes på 90-talet. Etter kort tid vart det eit av dei største oppdretts- og setjefiskselskapa i landet. På Færøyane fekk Go-Fish kontroll over halvparten av oppdrettsnæringa. Go-Fish dreiv også lakseslakteri m.a. i Florø og Davik.
I 1997 samla Strømsnes og Braanaas mange av selskapa sine i det nyoppstarta Norway Seafarms, men Braanaas heldt sitt Firda Settefisk utanfor prosjektet. Dette året vart Braanaas nr. 195 på lista over dei rikaste i Noreg. Norway Seafarms gjekk inn i Pan Fish i 1999.
Braanaas driv framleis Firda Settefisk, og er også eigar av Botnane Fiskeoppdrett i Bremanger samt ei mengd oppdrettsanlegg og eit lakseslakteri i Gulen. Han kontrollerer konsernet sitt gjennom morselskapet Firda Management.
Ymse
Fordi Braanaas bur så avsides til, vart det laga eit fjernsynsprogram om han i NRK-serien Der ingen skulle tru at nokon kunne bu i 2010.
The Big Bang Theory
The Big Bang Theory er ein amerikansk sitcom laga av Chuck Lorre og Bill Prady. Serien hadde fyrst premiere på CBS den 24. september 2007.
Ola Braanaas
Ymse
Dette året står han òg som 3. vararepresentant til Stortinget for Sogn og Fjordane Høgre.
The Big Bang Theory
Showet har fem hovudpersonar; romkameratane Leonard Hofstadter og Sheldon Cooper, Penny, ei servitrise og aspirerande skodespelar som bur over gangen, og Leonard og Sheldon sine like nerdete og sosialt kleine vener og kolleger, luftfartsingeniør Howard Wolowitz og astrofysikar Raj Koothrappali.
Music That You Can Dance To
Music That You Can Dance To er det fjortande studioalbumet av det amerikanske popbandet Sparks. Det kom opphavleg ut i september 1986 på selskapet MCA i USA og Consolidated Allied i Storbritannia, to år etter det førre albumet deira, Pulling Rabbits Out of a Hat.
The Big Bang Theory
Fantasy
Alle dei fire mannlege hovudkarakterane er ivrige sci-fi-, fantasy- og teikneserie-fans og samlar på memorabilia.
Music That You Can Dance To
Bakgrunn
Music That You Can Dance To kom ut i 1986 og var det mest dansemusikkinspirerte albumet deira sidan No. 1 in Heaven i 1979. Den generelle stilen på albumet var dominert av synthesizer og sekvensarar som albumet frå 1979, men det skild seg ved å bruke tungt forvrengd bassgitar av Leslie Bohem, og la vekt på disharmoniske lydeffektar. «Music That You Can Dance To», «Fingertips» og «The Scene» representerte somme av dei mest Hi-NRG-aktige songane til Sparks. «Shopping Mall of Love», «Let's Get Funky» og (på den originale amerikanske utgåva) «Change» presenterer ei side av bandet som høyrest disharmonisk og eksperimentell ut. «Rosebud» og nyinnspelinga av singelen deira frå 1982, «Modesty Plays», ikkje er ulik synth-pop-stilen bandet spelte på dei tidlegare albuma. «Armies of the Night» var blitt spelt inn for Fright Night (1985), og denne versjonen som kom ut på den europeiske utgåva av Music That You Can Dance To var ei nyinnspeling.
The Big Bang Theory
Fantasy
Serien har hatt mange referansar til kjende fantasyseriar, t.d. Harry Potter og Ringdrotten. Dei er òg fans av Star Trek, Star Wars, Battlestar Galactica og Doctor Who.
Music That You Can Dance To
Bakgrunn
Innspelinga av albumet var siste gongen Mael-brørne samarbeidde med besetninga som bestod av gitaristen Bob Haag, bassisten Leslie Bohem og trommeslagaren David Kendrick. Denne besetninga hadde spelt i lag sidan Whomp That Sucker i 1981. Det neste albumet til Sparks vart spelt inn som ein duo med gjestemusikarar. David Kendrick vart med i Devo og spelte i 1988 på albumet deira Total Devo.
The Big Bang Theory
Religion
Religion spelar ei lita rolle i serien. Howard er jødisk og Raj er hindu. Sheldon vaks opp i ein fundamentalistisk kristen familie, og viser til barndommen sin som eit «helvete».
Music That You Can Dance To
Utgjeving
Music That You Can Dance To gjorde det ikkje noko betre på albumlistene enn det førre albumet deira, Pulling Rabbits Out of a Hat. Det kom ut på ulike selskap i ulike område: Consolidated Allied Records i Storbritannia, Curb Records i Tyskland og MCA Records i USA. I USA og Tyskland vart songen«Armies of the Night» byta ut med singelen «Change» frå 1985.
The Big Bang Theory
Howard si mor
I scener der Howard er heime hos seg sjølv, snakkar han med mora si, som ein aldri får sjå ansiktet til. Dette gjer han alltid ved å rope samtaler mellom romma i huset sitt. Det same gjer mora.
Music That You Can Dance To
Utgjeving
«Music That You Can Dance To», «Rosebud» og «Fingertips» vart gjevne ut på singlar for å marknadsføre albumet. Kvar av desse vart òg gjevne ut som forlenga remiksar. Dei britiske amerikanske remiksane av «Music That You Can Dance To» var ulike. «Fingertips» vart gjeven ut som ein club-promo i USA med B-sida «The Scene». Dei club-orienterte singlane gjekk ikkje inn på nokre av salslistene, men gjekk inn på Billboard Hot Dance Music/Club Play-lista. «Music That You Can Dance To» nådde sjetteplassen på denne lista og den doble A-sida «Fingertips»/«The Scene» nådde 38. plassen.
The Big Bang Theory
Direktekopla medium
Warner Bros Television styrer dei direktekopla rettane til showet. Heile episodar er tilgjengeleg på tv.com, medan korte klipp og nylege heile episodar er tilgjengeleg på cbs.com. Heile episodar er òg tilgjengeleg på Sohu.com i Kina.
Music That You Can Dance To
Utgjeving
«Change» kom ut i Storbritannia på London Records i 1985 og nådde då 85. plassen på UK Singles Chart. Denne singelen vart marknadsført med ei framføring på TV-showet Wogan. Ingen av dei andre singlane vart populære i Storbritannia.
Nyutgjeving
I 1990 gav Curb Records ut Music That You Can Dance To under tittelen The Best of Sparks: Music That You Can Dance To. Denne utgåva hadde eit anna plateomslag og samsvarte med innhaldet på den amerikanske utgåva. Repertoire Records gav ut albumet på ny i 2011 med «Armies of the Night» som spor fire i staden for «Change».
Medverkande
Sparks
Andre medverkande
Produksjon
Perihelrørsle
Perihelrørsle er ei langsam dreiing av den store aksen (linja mellom perihelium og aphelium) hos ein planetbane. Dette kjem av gravitasjonspåverknaden frå dei andre planetane. Dreiingsfarten kan reknast ut ved hjelp av metodar innan himmelmekanikken. Perihelrørsla til Merkurbanen er til dømes 574 bogesekund per hundreår, men berre 531 av desse kan forklarast ved hjelp av likningane til Newton. Det var difor ein stor triumf for Albert Einstein då den generelle relativitetsteorien hans òg kunne forklare dei resterande 43 bogesekunda per hundreår.
Krattfuglar
Krattfuglefamilien er gamal og blir forstått å vere nærast knytt til lyrehalar, og sannsynlegvis òg til gartnarfuglar og trekryparar. Alle desse fire familiane starta utvikling frå Australia-Ny-Guinea-regionen.
Populasjonen av larmkrattfugl blei estimert til 40-45 fuglar i 1962. Innsats for å verne fuglane klarte å auke bestanden til ca. 400 fuglar ved midten av 1980-talet, og dei har seinare vorte gjeninnført fleire stader, men er framleis trua. Pr. 2002 var populasjonen rekna til 1200 individ.
Skildring
Fuglar av begge artar er omtrent på storleik med star, om lag 20 cm i lengd, og med kamuflerande farger i brunt og svart. Dei held begge til i tett underskog, rustkrattfugl i temperert regnskog i nærleiken av Queensland-New South Wales-grensa, og larmkrattfugl i lyngheier og i kløfter med småskog ved kysten av Vest-Australia. Begge er flinke til å smette ut av syne som mus gjer for å unngå merksemd. Dei spring fort, men dugleiken til å flyge er svak.
Hannane har kraftfulle lydytringar, metallisk, høgt ringande, så høgt at lyden trengjer gjennom tett kratt og er nesten smertefullt på nært hald. Hofuglane byggjer eit kuppelforma reir nær bakken og tar aleineansvar for avkomet.
Lillian Müller
Lillian Müller  er ein norsk modell og skodespelar.
Biografi
Müller voks opp på Fevik, og frå ho var 11 til 15 år budde ho på Soltun barneheim. Som 18-åring deltok ho i Miss Norway. Ho kom på andreplass, og dette gjentok seg òg i. Ho gjekk i to år på Kvitsund Gymnas i Kviteseid, og på Hornnes Landsgymnas. Ho reiste til London der ho gjekk på London Academy of Modelling. Ho var avbilda som pin-up i fleire britiske aviser, og var side tre-jente i The Sun 30. januar 1974. Ho fekk eit gjennombrot etter at ho vart oppdaga av, som fotograferte henne naken for Playboy. Müller opptredde i magasinet som Playmate Of The Month i august 1975 og vart seinare Playmate Of The Year i 1976. Ho er den mest fotograferte Playboy-modellen gjennom tidene, og har vore på forsida ni gonger, inkludert den norske utgåva i januar 1999.
Ho har medverka i rundt 30 filmar og TV-program og spelte i ein musikkvideo for Van Halen, til songen «Hot for Teacher». Ho spelte òg dama til Rod Stewart i musikkvideoen «Da Ya Think I'm Sexy?» frå 1979, som toppa hitlistene i både Storbritannia og USA. Ho har vore gjest på The Tonight Show, Good Morning America, Inside Edition og på E!.
Ho er engasjert i den alternative helsebransjen og er motstandar av vaksinar og bruk av mikrobølgjeomn.
Petersen Island
Petersen Island er den største og nordlegaste øya i Jocelyn Islands i Holmevika i Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936-37. Ho vart namngjeven av Australian Antarctic Names and Medals Committee (ANCA) etter kaptein H.C. Petersen på «Thala Dan», 1959–61, og tidlegare kaptein på «Kista Dan».
Roberts Cliff
Roberts Cliff er den tredje markante fjellskrenten sør for Seabee Hook på austkysten av Edistofjorden. Han vart namngjeven av geolog-gruppa frå New Zealand Geological Survey Antarctic Expedition (NZGSAE), 1957–58, etter Charles L. Roberts jr., ein meteorolog i US Antarctic Research Program (USARP) og forskingssjef ved Hallett-stasjonen i 1959.
1977 Shura
1977 Shura er ein hovudbelteasteroide. Han blei oppdaga den 30. august 1970 av Tamara Mikhailovna Smirnova ifrå Krim-observatoriumet i Nauchnij.
HaYonimgrotta
HaYonimgrotta (hebraisk מערת היונים, Me'arat HaYonim, 'Duegrotta') er ei grotte som ligg i ein kalksteinsklippe kring 250 meter over havet i Øvre Galilea i Israel. Grotta var busett i midtre eldre steinalder i Moustérienperioden, frå 250 000 til 100 000 år sidan, og seinare under natufisk periode for kring 12 000 år sidan.
Moustérienkulturen etterlet seg fleire blad av stein.
Natufikulturen danna sirkelforma rom med handsama golv og steinverktøy.
Hyperplan
Eit hyperplan er ei generalisering av eit vanleg (todimensjonalt) plan til n dimensjonar. I er eit hyperplan definert som eit underrom av grad n-1, alternativt som mengda av røter (nullpunkt) til eit førstegradspolynom. I hyperplan er dette ei linje (eit underrom av grad 1) og i er det eit vanleg plan.
Omgrepa hyperkube og hypersfære (eller hyperkule) vert nytta om n-dimensjonale generaliseringar av dei vanlege tredimensjonale objekta. Såleis består til dømes ein hypersfære av alle dei (n-dimensjonale) punkta som ligg i same avstand frå eit visst punkt, sentrum av sfæren. I to dimensjoner blir dette ein sirkel, og i tre dimensjoner ein vanleg sfære.
Slaget ved Ticonderoga i 1759
Slaget ved Ticonderoga var ein mindre konfrontasjon ved Fort Carillon (i dag Fort Ticonderoga) den 26. og 27. juli 1759, under den franske og indianske krigen. Ein britisk styrke på meir enn 11 000 mann kommandert av general sir Jeffrey Amherst flytta artilleriet sitt til ei høgd over fortet, som var forsvart av 400 franskmenn kommandert av brigadegeneral François-Charles de Bourlamaque.
Den franske taktikken var nok til å hindre armeen til Amherst i å slå seg saman med James Wolfe i slaget ved Abrahamslettene. Men dei batt òg opp 3000 av sine eigne soldatar som ikkje kunne assistere i forsvaret av Quebec.
Kjelder
''
1978 Patrice
1978 Patrice er ein hovudbelteasteroide og går i bane innanfor asteroidefamilien Flora. Han blei oppdaga den 13. juni 1971 ved Perth Observatory i Bickley.
Les Breuleux
Les Breuleux er ein kommune i distriktet Franches-Montagnes i kantonen Jura i Sveits. Kommunen har innbyggjarar  og eit areal på. Kommunesenteret ligg 1038 meter over havet.
Kommunen består av fleire grender, som Les Vacheries.
Hoff kyrkje
Hoff kyrkje er langkyrkje i stein frå mellomalderen, truleg siste halvdelen av 1100-talet, i Østre Toten kommune i Innlandet fylke.
Under eit bondeopprør i 1508 vart kyrkja sett i brann. Dagens vesttårn er frå ei stor ombygging i 1700–03. Det var mange vølingar på 1800-talet, og i 1894–95 vart kyrkja restaurert under leiing av Johan Meyer. Si noverande framtoning fekk ho etter ei restaurering i 1952 etter planar av Finn Bryn.
Gravkapellet på kyrkjegarden vart oppført i 1926 og ombygd i 1963 og 1984.
Salmon Cliff
Salmon Cliff er den andre markante fjellveggen sør for Seabee Hook på vestsida av Hallett Peninsula. Han vart namngjeven av geolog-gruppa frå New Zealand Geological Survey Antarctic Expedition (NZGSAE), 1957–58, etter K.J. Salmon, ein fysikar og forskingssjef ved Hallett-stasjonen i 1958.
Storumans kommun
Storuman kommune er ein svensk kommune i Västerbottens län i landskapet Lappland. Administrasjonssenteret ligg i Storuman og kommunen hadde 6 042 innbyggjarar den 31. desember 2011.
I Sverige grensar Storuman kommune mot Sorsele kommune i nord, Vilhelmina kommune i sør, og Lycksele kommune i aust. I Noreg grensar han mot Hattfjelldal kommune, Hemnes kommune og Rana kommune. Kommunen er kalla opp etter innsjøen Storuman.
Administrativ historie
I 1780 vart Tärna forsamling utskilt frå Lycksele forsamling som eit kapellag. I 1822 vart deretter Stensele forsamling utskilt frå Lycksele forsamling som eit eige sokn.
Under kommunereforma i 1971 vart dei to landkommunane Stensele og Tärna attforeint under det nye namnet Storuman kommune.
Kommunekommunevåpenet
I 1951 fekk landkommunen Stensele eit eige kommunekommunevåpen, men ikkje Tärna. Etter attforeininga i 1971 valde ein eit nytt kommunevåpen, som vart registrert av Patent- och registreringsverket i 1985. I følgje blasoneringa symboliserer den øvste delen silhuetten av Ryfjellet, sett frå nordvest, medan den nedste delen representerer skogane i kommunen.
Pila i Antarktis
Pila er ei lita øy i Antarktis som ligg 1,5 nautiske mil (2,8 km) vest for the Flatøyholmane i Holmevika i Mac. Robertson Land. Ho vart kartlagd av norske kartografar frå flyfoto teken under Lars Christensen-ekspedisjonen, 1936–37 og namngjeven av dei.
Storumans kommun
Samisk språk
Samisk har status som offisielt minoritetsspråk i kommunen og Storuman kommune inngår i forvaltningsområdet for samisk språk i Sverige.
Pila i Antarktis
Kjelder
{{refslutt}
Storumans kommun
Geografi
Ume älv renn gjennom kommunen. Lengst vest i kommunen er det høgfjellsområde, og det høgaste fjellet er Norra Sytertoppen (1768 moh). I nordaust ligg Artfjället med omfattande underjordiske grottesystem.
E12 og E45 går gjennom kommunen, og Storuman er knytt til det svenske jernbanenettet gjennom Inlandsbanan og tverrsambandet mellom Storuman og Hellnäs på Stambanan genom övre Norrland. Storuman var fram til 2010 den einaste kommunen i Sverige som hadde to flyplassar med ruter innanfor kommunegrensene. Det er derimot ingen ruteflygingar lenger til Storuman flyplass, men frå Hemavan Tärnaby flyplass er det dagleg samband til Stockholm.
Skisport
Storuman kommune er kjend for vintersportstaden Tärnaby, som har fostra alpintstjerner på løpande band. Jens Byggmark, Ingemar Stenmark, Bengt-Erik Grahn, Anja Pärson og Stig Strand kjem alle herfrå.
Tettstader
I år 2000 vart fire stader i Storuman kommune definerte som tettstader. Tabellen nedanfor gjev innbyggjartal per 31. desember 2005.
Småstader
Det finst sju småstader i Storuman kommune (folketal per 31. desember 2005) :